सूचना और प्रसारण मंत्रालय
समाज से ठुकराए गए लोगों को हमारी खास देखरेख और हिफाजत की आवश्यकता है: थाएन निर्देशक गणेश विनायक
"थाएन तमिलनाडु के मुथुवन आदिवासियों के जीवन की सच्ची कहानी से प्रेरित है"
“एम्बुलेंस चालक को भुगतान करने में असमर्थ, वह अपनी प्रेमिका के शव को खुद उठाकर अपने गाँव ले जाने के लिए मजबूर था”
"मेरी सबसे बड़ी और कठिन फिल्मों में से एक, वेलु बनने के लिए मुझे खुद को बदलना पड़ा": अभिनेता थारुन कुमार
अपनी प्रेमिका के शव को अपने सुदूरवर्ती गांव ले जाने के लिए,अस्पताल के एक एम्बुलेंस चालक ने उससे पैसे की मांग की। मांग को पूरा करने में असमर्थ, वह अंतिम संस्कार कराने के लिए, शव को अपने कंधे पर लादकर अपने दूरदराज के गांव ले जाने के लिए मजबूर हो गया। दिल दहला देने वाली एक सच्ची घटना। इस तरह की कोशिश के दौरान वह खुद और उसकी छोटी लड़की किस तरह के भावनात्मक तनाव से गुज़रे होंगे। समाज को इसे समझने की जरूरत है।” याद ताजा कराने वाले ये शब्द आईएफएफआई 51 भारतीय पैनोरामा फीचर फिल्म, थाएनके निदेशक, गणेश विनायक ने कहे, जिसे महोत्सव की अंतर्राष्ट्रीय प्रतियोगिता श्रेणी में भी चुना गया है। गणेश विनायक आज, 22 जनवरी, 2021 को भारत के अंतर्राष्ट्रीय फिल्म महोत्सव के 51 वें संस्करण में एक संवाददाता सम्मेलन को संबोधित कर रहे थे।
थाएन का अर्थ तमिल में शहद है और फिल्म वेलु की कहानी बताती है, जो मधुमक्खी पालक है और तमिलनाडु के कुरुंजिकुडी में नीलगिरी जंगल की एक पहाडि़यों में रहती है। पड़ोसी गाँव में रहने वाले पूंगोडी की मुलाकात वेलु से होती है। पूंगोडी अपने बीमार पिता का इलाज करने के लिए वेलु से कुसुवन शहद  प्राप्त करते हैं। इसी दौरान उसे वेलु से प्यार हो जाता है और वह उससे शादी कर लेता है। वे एक खुशहाल वैवाहिक जीवन जीते हैं और उनकी एक बच्ची होती है जिसका नाममलार है। बाद में, पूंगोडी को जीवन को खतरे में डालने वाली एक बीमारी हो जाती है। बीमारी से लड़ते हुए, वेलु, पूंगोडी और मलार की दुनिया बदल जाती है। व्यवस्था और समाज से बाहर निकलने के लिए परिवार की कठिन यात्रा इस प्रेम कहानी का सार है।
विनायक ने बताया कि उन्हें फिल्म बनाने के लिए कैसे प्रेरणा मिली: “यह फिल्म जीवन की सच्ची घटनाओं से प्रभावित और प्रेरित है। कहानी का कथानक वास्तविक है, जो तमिलनाडु के थेनी जिले में कुछ मुथुवन आदिवासियों के साथ हुआ। उनके अनुभवों ने मुझे प्रभावित किया, और मुझे पहाड़ी क्षेत्र में रहने वाले इस छोटे से समुदाय की कहानी बताने के लिए प्रेरित किया, जहां मूलभूत सुविधाओं तक नहीं पहुंचती थी। उनके पास अच्छी सड़कें, अस्पताल, स्कूल या अन्य आवश्यक सुविधाएं नहीं हैं। मैंने इस समुदाय की कहानी को सामने लाने की कोशिश की है, एक ऐसा समुदाय जिसे समाज से ठुकरा दिया गया है और परिवहन सहित मूलभूत सुविधाओं के बिना कठिन पहाड़ी इलाकों में रहने के लिए छोड़ दिया गया है। मैं देश में अन्य जनजातियों की दुर्दशा से अवगत नहीं हूं, लेकिन अन्य राज्यों की जनजातियों को भी मुथुवन जनजातियों की तरह अनुभव हो सकता है।”
फिल्म का संदेश क्या है? विनायक कहते हैं: “समाज से ठुकराए गए लोग, जैसे गैरकानूनी तरीके से रहने वालों को, वास्तव में हमारी हिफाजत और देखभाल की आवश्यकता है, क्योंकि कोई भी उनकी सहायता के लिए आगे नहीं आता है। इन लोगों तक पहुंचना, जो अन्यथा उपेक्षित हैं, इसी संदेश को मैं अपने काम के माध्यम से पहुंचाना चाहता हूं।”
उन्होंने कहा,"शुरू में कुछ राजनीतिक प्रतिरोध का सामना करने के बावजूद, इस कहानी को बताने से मुझे किसी भी चीज ने नहीं रोका"। उन्होंने आईएफएफआई 51 में दो श्रेणियों -भारतीय पैनोरमा और अंतर्राष्ट्रीय प्रतियोगिता में अपनी फिल्म के चयन पर खुशी व्यक्त की।
विनायक ने बताया, फिल्म बनाने से पूर्व एक लंबी प्रक्रिया थी। उन्होंने कहा, 'मुझे शूटिंग पूरी करने में बहुत कम समय लगा लेकिन फिल्म के प्री-प्रोडक्शन में, मुझे बहुत लंबा समय लगा। मैंने वन क्षेत्रों के पास डेरा डाला। मुझे पटकथा बनाने में भी चुनौतियों का सामना करना पड़ा।”
प्रेस कॉन्फ्रेंस में मौजूद वेलु की भूमिका निभा रहे प्रमुख अभिनेता थारुन कुमारने कहा कि भूमिका में फिट बैठने के लिए उन्हें खुद को बदलना पड़ा। “यह मेरे द्वारा की गई सबसे बड़ी और कठिन फिल्मों में से एक है। यह एक बहुत ही कठिन भूमिका थी,आदिवासी ग्रामीण की भूमिका में रहना। वेलु की कठिन भूमिका को निभाने के लिए, मुझे खुद को बदलना पड़ा। मैंने शारीरिक प्रशिक्षण भी लिया। यह वास्तव में एक मुश्किल काम था।”
उन्होंने अवसर प्रदान के लिए निर्देशक और टीम को धन्यवाद दिया। “मुझे फिल्म इंडस्ट्री में 10 साल हो गए हैं, और निर्देशक गणेश विनायक के साथ यह मेरी तीसरी फिल्म है। मैं सभी का बेहद आभारी हूं।”